ddrg/super_eurlex huggingface dataset:
KIRJALLINEN KYSYMYS E-0927/02 esittäjä(t): Roger Helmer (PPE-DE) komissiolle. Komission rahoittamat euroa ja Euroopan unionia koskevat tiedotusohjelmat jäsenvaltiolle ja kolmansille maille.



Virallinen lehti nro 301 E , 05/12/2002 s. 0068 - 0069



KIRJALLINEN KYSYMYS E-0927/02 esittäjä(t): Roger Helmer (PPE-DE) komissiolle (5. huhtikuuta 2002) Aihe: Komission rahoittamat euroa ja Euroopan unionia koskevat tiedotusohjelmat jäsenvaltiolle ja kolmansille maille Voisiko komissio ilmoittaa, paljonko on käytetty rahaa Euroopan yhtenäisvaluutasta tiedottamiseen ja/tai sen edistämiseen 1. euroalueen jäsenvaltioissa; 2. euroalueeseen kuulumattomissa jäsenvaltioissa; 3. jäsenehdokasvaltioissa? Voisiko komissio myös ilmoittaa, paljonko on käytetty rahaa Maltan tulevasta, Euroopan unionin jäsenyyttä koskevasta kansanäänestyksestä tiedottamiseen ja/tai sen edistämiseen? Pedro Solbes Miran komission puolesta antama vastaus (5. kesäkuuta 2002) Komissio käytti vuoden 1996 ja 31. joulukuuta 2001 välisenä aikana Euroopan kansalaisten tiedottamisohjelmasta (Prince) yhteensä 185 miljoonaa euroa yhtenäisvaluutasta tiedottamiseen. Suuri osa tästä summasta (110 miljoonaa euroa) on käytetty euroa koskevien kansallisten tiedotuskampanjoiden rahoittamiseen euroalueen 12 jäsenvaltiossa. Koska monet hankkeet ovat kuitenkin olleet ylikansallisia, jolloin niihin on osallistunut kolme jäsenvaltioita tai enemmän, on mahdotonta eritellä tarkoin rahan käyttöä koskevia lukuja euroalueen jäsenvaltioiden ja kolmen euroalueeseen kuulumattoman jäsenvaltion välillä. Alla esitettävät luvut antavat kuitenkin suhteellisen oikean kuvan tilanteesta. 1. Euroalueen jäsenvaltiot: 175 miljoonaa euroa, 2. Euroalueeseen kuulumattomat jäsenvaltiot: 7,3 miljoonaa euroa, josta 1,5 miljoonaa euroa on osoitettu Ruotsin kansalliseen tiedotuskampanjaan, 3. Kolmannet maat: 2,7 miljoonaa euroa, josta enintään 0,5 miljoonaa on käytetty ehdokasvaltioissa, ja tähän sisältyy Budapestissä syyskuussa 2001 järjestetty seminaari. Lukuun ottamatta unionista ja laajentumisprosessista yleisesti toimittamiaan tietoja osana laajentumista koskevaa tiedotusstrategiaansa komissio ei käytä erikseen rahaa Maltan tulevasta, Euroopan unionin jäsenyyttä koskevasta kansanäänestyksestä tiedottamiseen ja/tai sen edistämiseen. Tällainen toiminta kuuluu Maltan hallituksen vastuualueeseen.
KIRJALLINEN KYSYMYS E-1691/02

esittäjä(t): Mihail Papayannakis (GUE/NGL) komissiolle

(12. kesäkuuta 2002)

Aihe: Tutkintotodistusten tunnustamista koskevan direktiivin täytäntöönpano

Kreikan opetusministeri on lähettänyt komissiolle kirjeen, jossa lausutaan, ettei Kreikalla ole velvollisuutta tunnustaa ulkomaisten oppilaitosten tutkintoja. Voisiko komissio kertoa, mitä se aikoo tehdä varmistaakseen direktiivin 89/48/ETY(1) täytäntöönpanon?

Mainittakoon, että komission jäsen Bolkestein on Kreikalle lähettämässään virallisessa ilmoituksessa pyytänyt kaikkiin tarvittaviin toimiin ryhtymistä kyseisen direktiivin täytäntöönpanemiseksi jättäen avoimeksi mahdollisuuden viedä asia Euroopan yhteisöjen tuomioistuimeen?

(1) EYVL L 19, 24.1.1989, s. 16.

Frederik Bolkesteinin komission puolesta antama vastaus

(19. heinäkuuta 2002)

Koska Kreikka ei ollut saattanut vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21. joulukuuta 1988 annettua neuvoston direktiiviä 89/48/ETY(1) osaksi kansallista lainsäädäntöä, Euroopan yhteisöjen tuomioistuin totesi Kreikan laiminlyönnin 23. maaliskuuta 1995 annetussa tuomiossa (asia C-365/93, komissio vs. Kreikka). Koska Kreikka ei noudattanut tuomiota eikä ilmoittanut komissiolle direktiivin täytäntöönpanotoimenpiteitä, komissio ryhtyi uuteen rikkomisesta johtuvaan menettelyyn EY:n perustamissopimuksen 228 artiklan perusteella ja pyysi vahvistamaan uhkasakon. Asiassa käydyn oikeudenkäynnin jälkeen Kreikka ilmoitti antaneensa 23. kesäkuuta 2000 presidentin asetuksen n:o 165, jolla direktiivi 89/48/ETY saatetaan osaksi kansallista lainsäädäntöä. Koska Kreikka oli näin korjannut direktiivin jättämistä saattamatta osaksi kansallista lainsäädäntöä koskevan epäkohdan, komissio joutui perumaan kanteen.

Komission tarkastelu 23. kesäkuuta 2000 annetun presidentin asetuksen 165/2000 yhdenmukaisuudesta direktiivin kanssa ja komissiolle esitetyt kantelut kuitenkin osoittivat, että direktiiviä ei ollut saatettu oikein osaksi kansallista lainsäädäntöä ja että sitä ei sovellettu tarkoituksenmukaisesti. Kreikkaa vastaan avattiin näin ollen uusi rikkomisesta johtuva menettely, tällä kertaa sillä perusteella, että presidentin asetus 165/2000 ei ollut direktiivin 89/48/ETY mukainen ja että direktiiviä sovellettiin puuttellisesti.

Kreikalle lähetettiin virallinen ilmoitus 27. heinäkuutta 2001 sekä täydentävä virallinen ilmoitus 21. joulukuuta 2001, jonka tarkoituksena oli ottaa huomioon kantelijoilta saadut lisätiedot.

Kreikan viranomaiset toimittivat huomautuksensa komissiolle kirjeissään 12. lokakuuta 2001, 13. maaliskuuta 2002 ja 17. huhtikuuta 2002. Kaksi viimeistä kirjettä sisälsi luonnoksia laeiksi, jotka saattaisivat poistaa tietyiltä osin sen epäkohdan, että Kreikan lainsäädäntö ei ole direktiivin 89/48/ETY mukainen. Koska kyseisiä säädöksiä ei ole vielä hyväksytty ja koska ne jättävät edelleen merkittäviä epäkohtia eritoten direktiivin puutteellisen soveltamisen osalta, komissio päätti 26. kesäkuuta 2002 lähettää Kreikalle perustellun lausunnon.

(1) EYVL L 19, 24.1.1989.
KIRJALLINEN KYSYMYS P-1153/02 esittäjä(t): Sebastiano Musumeci (UEN) komissiolle. Viiniköynnösten istuttaminen Sisiliassa.



Virallinen lehti nro 277 E , 14/11/2002 s. 0153 - 0154



KIRJALLINEN KYSYMYS P-1153/02 esittäjä(t): Sebastiano Musumeci (UEN) komissiolle (15. huhtikuuta 2002) Aihe: Viiniköynnösten istuttaminen Sisiliassa Monet viininviljelijät Sisiliassa ovat istuttamassa uusia viiniköynnöksiä asetuksen (ETY) 1325/90(1) ja sitä seuraavien asetusten nojalla. Istutusten on asetuksen mukaan määrä loppua tämän markkinointivuoden 2001/2002 lopussa. Nämä viljelijät ovat vakavissa vaikeuksissa pitkään kestäneen kovan kuivuuden vuoksi. On mahdollista, että hankitut rypälelajikkeet menetetään, ja sen lisäksi köynnöksiä ei säännösten mukaan ensi vuonna enää voi istuttaa. Voiko komissio harkita määräajan lykkäämistä, ottaen huomioon, että istutusten pelätty epäonnistuminen johtuu yksinomaan poikkeuksellisista luonnonoloista, jotta estettäisiin valtavat vahingot, joita sisilialaisille viininviljelijöille uhkaa aiheutua, ja vältettäisiin tuhansien alalla työskentelevien ihmisten joutuminen työttömäksi? (1) EYVL L 132, 23.5.1990, s. 19. Franz Fischlerin komission puolesta antama vastaus (21. toukokuuta 2002) Parlamentin jäsenen mainitsemat säädökset eivät ole enää voimassa. Ne on kumottu viinin yhteisestä markkinajärjestelystä 17 päivänä toukokuuta 1999 annetulla neuvoston asetuksella (EY) N:o 1493/1999(1). Edellä mainittu neuvoston asetus on voimassa, ja sitä on täydennetty viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta 31 päivänä toukokuuta 2000 annetulla komission asetuksella (EY) N:o 1227/2000(2). Ongelmia, jotka liittyvät asianomaisten viininviljelijöiden uudelleenistutusoikeuksien käyttöön, on tarkasteltava edellä mainittujen asetusten perusteella. Uudelleenistutusoikeuksien voimassaoloaika vahvistetaan neuvoston asetuksella, jonka muuttaminen edellyttää Euroopan parlamentin lausuntoa. Uudelleenistutusoikeudet, joiden voimassaoloaika on päättynyt, siirretään voimassa olevien säännösten mukaisesti jäsenvaltioiden hallinnoimaan istutusoikeuksien kansalliseen tai alueellisen varantojärjestelmään. Istutusoikeudet voidaan käyttää uudelleen, ja asianomaiset toimivaltaiset viranomaiset myöntävät ne yhteisön säännöksiä noudattaen vahvistamiensa sääntöjen mukaisesti. (1) EYVL L 179, 14.7.1999. (2) EYVL L 143, 16.6.2000.
KIRJALLINEN KYSYMYS E-1001/02 esittäjä(t): Carlos Bautista Ojeda (Verts/ALE) komissiolle. Bosque de Niebla -metsän kaato Alcornocalesin luonnonpuistossa.



Virallinen lehti nro 277 E , 14/11/2002 s. 0125 - 0125



KIRJALLINEN KYSYMYS E-1001/02 esittäjä(t): Carlos Bautista Ojeda (Verts/ALE) komissiolle (12. huhtikuuta 2002) Aihe: Bosque de Niebla -metsän kaato Alcornocalesin luonnonpuistossa Euroopan unioni on luokitellut Cádizin maakunnassa Andalusiassa sijaitsevan Alcornocalesin luonnonpuiston erityissuojelun kohteena olevaksi alueeksi direktiivin 92/43/ETY(1) mukaisesti. Kyseisessä puistossa on myös Bosque de Niebla -metsä, jonka Espanjan puolustusministeriö aikoo kaataa elektromagneettisten säteiden havaitsemiseen ja analysoimiseen tarkoitetun keskuksen tieltä. Jos metsä kaadetaan, yksi ekologiselta arvoltaan erittäin tärkeistä, Välimeren ilmastossa ja koko Euroopassa harvinaisista alueista vaarantuu. Alueen herkkä ekosysteemi ei vaarantuisi pelkästään metsän kaadon, vaan myös puiston kautta kulkevan liikenteen ja muun toiminnan seurauksena. Ongelmana ei ole antennin rakentaminen, vaan paikka, mihin puolustusministeriö sen aikoo rakentaa. Jos antenni sijoitettaisiin muualle, ympäristövaikutukset jäisivät minimiin. Onko komissio tietoinen Espanjan puolustusministeriön aikeista? Mihin toimenpiteisiin komissio aikoo ryhtyä taatakseen direktiivissä 92/43/ETY tarkoitetun, erityisen suojelun kohteeksi määrätyn alueen suojelun ja säilyttääkseen sen ekosysteemin, eläimistön ja kasvillisuuden? (1) EYVL L 206, 22.7.1992, s. 7. Margot Wallströmin komission puolesta antamayhteinen vastauskirjallisiin kysymyksiin E-1001/02 ja E-1288/02 (29. toukokuuta 2002) Parlamentin jäsenen mainitsemat seikat ovat komission jäsenen tiedossa. Komissio on pyytänyt tietoja kysymyksessä mainitun keskuksen rakentamisesta voidakseen perehtyä kanteluun (viitenumero 2000/4315), joka koskee Los Alcornocalesin luonnonpuiston alueella sijaitsevalle lintujen erityissuojelualueelle suunniteltua infrastruktuurien rakentamishanketta. Espanjan viranomaiset ovat vastanneet, että hanke liittyy kansalliseen puolustukseen. Muista keskuksen sijoitusvaihtoehdoista on luovuttu, koska muut ratkaisut olisivat saattaneet heikentää elektromagneettisten aaltojen paikantamis- ja analysointijärjestelmän toimivuutta. Lisäksi Espanjan viranomaiset toteavat vastauksessaan, että keskukseen suunnitellun tien rakentamisesta on luovuttu, koska se olisi saattanut lisätä liikennettä alueella. Perussopimusten valvojana komissio toteuttaa tarvittavat toimenpiteet sen varmistamiseksi, että esimerkkitapauksessa noudatetaan yhteisön lainsäädäntöä.
KIRJALLINEN KYSYMYS P-1480/02 esittäjä(t): Jonas Sjöstedt (GUE/NGL) komissiolle. Ammattiliittojen suorittamaan saartoon puuttuminen.



Virallinen lehti nro 277 E , 14/11/2002 s. 0213 - 0214



KIRJALLINEN KYSYMYS P-1480/02 esittäjä(t): Jonas Sjöstedt (GUE/NGL) komissiolle (22. toukokuuta 2002) Aihe: Ammattiliittojen suorittamaan saartoon puuttuminen Komissio asettui vuoden alussa virolaisen varustamon puolelle kahta suomalaista ammattiliittoa vastaan. Ammattiliitot olivat, täysin Suomen lain mukaisesti, asettaneet virolaisen aluksen saartoon ja vaativat, että kyseinen varustamo, Estonian shipping company (Esco), noudattaisi Suomessa voimassa olevia sopimuksia. Miten komissio perustelee asiaan puuttumistaan ja minkä oikeusperustan pohjalta komissio toimii? Katsooko komissio, että EU:lla on oikeus puuttua laillisiin ammatillisiin kiistoihin? Loyola de Palacion komission puolesta antama vastaus (19. kesäkuuta 2002) Komissio käynnisti 31. tammikuuta 2002 yhteisön oikeuden rikkomisesta johtuvan menettelyn Suomea vastaan, koska se ei ollut toteuttanut toimenpiteitä niiden vaikutusten estämiseksi/vähentämiseksi, joita oli aiheutunut suomalaisten ammattiliittojen virolaisen varustamon useisiin laivoihin kohdistamien boikottitoimien vuoksi. Ennen menettelyn aloittamista komissio oli toistuvasti kehottanut Suomen ja Viron viranomaisia ratkaisemaan ongelman keskenään. Käynnissä oleva rikkomisesta johtuva menettely perustuu Viron ja Euroopan unionin vuonna 1997 solmimaan Eurooppa-sopimukseen. Tässä sopimuksessa sopimuspuolet sitoutuivat varmistamaan omilla alueillaan toimivien varustamojen vapauden tarjota meriliikennepalveluita. Eurooppa-sopimus on osa yhteisön säännöstöä ja siksi kaikkia jäsenvaltioita sitova. Rikkomisesta johtuvan menettelyn kohteena on jäsenvaltion käyttäytyminen eivätkä yksityishenkilöiden tai organisaatioiden väliset suhteet. Yhteisön lainsäädännön soveltamisen valvonta on komissiolle perustamissopimuksissa (EY:n perustamissopimuksen 211 artikla) annettu tehtävä. Suomen viranomaisten vastaus on parhaillaan komission analysoitavana.
KIRJALLINEN KYSYMYS E-1330/02 esittäjä(t): Emmanouil Bakopoulos (GUE/NGL) komissiolle. A1- ja A2-virat.



Virallinen lehti nro 301 E , 05/12/2002 s. 0127 - 0127



KIRJALLINEN KYSYMYS E-1330/02 esittäjä(t): Emmanouil Bakopoulos (GUE/NGL) komissiolle (8. toukokuuta 2002) Aihe: A1- ja A2-virat Euroopan komissio ilmoitti 24. huhtikuuta 2002, että tehtäväkierron periaatetta sovelletaan myös komission tärkeimpiin virkoihin. Voiko komissio ilmoittaa minulle, montako Kreikan kansalaista on tällä hetkellä A1-virassa (pääjohtaja ja varapääjohtaja) ja A2-virassa (johtaja)? Kuinka monta tällaista virkaa Euroopan unionin toimielimissä on tällä hetkellä? Neil Kinnockin komission puolesta antama vastaus (24. kesäkuuta 2002) Komissiossa on tällä hetkellä (toukokuussa 2002) yhteensä 62 A1-virkaa, joista kahdessa (3,2 %) on Kreikan kansalainen, sekä 208 A2-virkaa, joista yhdessätoista (5,3 %) on Kreikan kansalainen. Komissiolla ei ole vastaavaa tietoa muista EU:n toimielimistä, ja se pyytääkin parlamentin jäsentä kysymään asiaa suoraan niiltä.
KIRJALLINEN KYSYMYS E-0918/02 esittäjä(t): Struan Stevenson (PPE-DE) komissiolle. Naudanlihan ja elävän karjan vienti Lähi-itään ja Pohjois-Afrikkaan.



Virallinen lehti nro 277 E , 14/11/2002 s. 0106 - 0107



KIRJALLINEN KYSYMYS E-0918/02 esittäjä(t): Struan Stevenson (PPE-DE) komissiolle (5. huhtikuuta 2002) Aihe: Naudanlihan ja elävän karjan vienti Lähi-itään ja Pohjois-Afrikkaan Voiko komissio ilmoittaa, kuinka suuri osuus Euroopan yhteisön Lähi-itään ja Pohjois-Afrikkaan suuntautuvasta karjanviennistä on naudanlihan vientiin perustuvaa ja mikä taas on elävien eläinten osuus? Franz Fischlerin komission puolesta antama vastaus (6. toukokuuta 2002) Yhteisöstä Lähi-itään ja Pohjois-Afrikkaan kolmen viimeisen kalenterivuoden aikana vietyjen elävien nautojen ja naudanlihan määrät esitetään (teuraspainoekvivalenttina) seuraavassa taulukossa: >TAULUKON PAIKKA>
KIRJALLINEN KYSYMYS E-0937/02

esittäjä(t): Monica Frassoni (Verts/ALE) komissiolle

(9. huhtikuuta 2002)

Aihe: OECD:n monikansallisille yhtiöille antamiin suuntaviivoihin liittyvät yhteyspisteet

Vuoden 2002 talousarvion budjettikohtiin B7-300, B7-310 ja B7-320 (rahoitusyhteistyö ja tekninen yhteistyö Aasian ja Latinalaisen Amerikan kehitysmaiden kanssa ja eteläisen Afrikan maiden kanssa Etelä-Afrikka mukaan lukien) sisältyy seuraava huomautus:

Määräraha kattaa myös OECD:n monikansallisille yhtiöille antamiin suuntaviivoihin liittyvien yhteyspisteiden perustamisen ja toiminnan EU:n lähetystöissä niissä maissa, joissa toimii eurooppalaisia yrityksiä.

Mitkä ovat ne maat, joiden Euroopan unionin lähetystöissä komissio aikoo aloittaa edellä mainitut yhteyspisteet, ja milloin ne alkavat toimia?

Miten Euroopan unioni tai Euroopan unionin lähetystöt aikovat tehdä itsensä tunnetuiksi kussakin kyseessä olevista maista, ja mitä toimintaa kyseisiä yhteyspisteitä varten on suunniteltu?

Pascal Lamyn komission puolesta antama vastaus

(28. toukokuuta 2002)

Komission tarkoituksena on nimetä kaikissa lähetystöissä kirjeenvaihtaja(1), jonka vastuualueeseen kuuluvat taloudellisen yhteistyön ja kehityksen järjestön (OECD) johtavat periaatteet.

Tässä mielessä komissio aikoo muun muassa vuosittaisessa lähetystöjen koulutusseminaarissa, joka pidetään heinäkuun alussa vuonna 2002, informoida näitä edustajia pyrkimyksestä edistää OECD:n johtavia periaatteita eri yhteyksissä kyseisten maiden viranomaisiin, niihin sijoittautuneisiin yrityksiin tai niihin investointeja suunnitteleviin yrityksiin sekä kansalaisyhteiskunnan edustajiin.

Aluksi kauppapoliittinen neuvonantaja (niissä lähetystöissä, joissa näitä on(2)) saa täyttääkseen johtavien periaatteiden tiedotus- ja edistämistoimista vastaavan kirjeenvaihtajan tehtävät. Muistin virkistämiseksi todettakoon, että nämä tehtävät kattavat kaikki yrityksen sosiaaliseen vastuuseen kuuluvat alat, toisin sanoen lapsityövoiman ja pakkotyön, sosiaaliset suhteet, ympäristönsuojelun, kuluttajansuojan, tietojen avoimuuden ja välittämisen, korruptionvastaisen toiminnan, teknologian siirrot, kilpailun ja verotuksen.

Toisessa vaiheessa kirjeenvaihtajat nimetään kaikkiin muihinkin lähetystöihin. Tällä alalla lähetystöt toimivat kiinteässä yhteistyössä komission kanssa.

(1) Ilmaus yhteyspiste tai kansallinen yhteyspiste on varattu OECD:n jäsenvaltioille ja monikansallisia yrityksiä koskevien johtavien periaatteiden julistuksen osapuolille. Vaikka komissio on keskeisessä asemassa OECD:ssä ja johtavien periaatteiden täytäntöönpanossa, se ei ole varsinaisesti kansallinen yhteyspiste, joten ilmaus kirjeenvaihtaja on asianmukaisempi.

(2) Seuraavissa lähetystöissa on kaupallinen neuvonantaja: Argentiina, Australia, Brasilia, Chile, Egypti, Etelä-Afrikka, Filippiinit, Geneve, Hongkong, Indonesia, Intia, Jamaika, Japani, Kanada, Kenia, Kiina, Korea, Marokko, Meksiko, Nigeria, Pariisi, Puola, Senegal, Tansania, Thaimaa, Tekki, Turkki, Unkari, Uruguay, Venäjä, Vietnam, Yhdysvallat.
KIRJALLINEN KYSYMYS P-1317/02 esittäjä(t): Elspeth Attwooll (ELDR) komissiolle. Kalan vienti Puolaan.



Virallinen lehti nro 277 E , 14/11/2002 s. 0187 - 0188



KIRJALLINEN KYSYMYS P-1317/02 esittäjä(t): Elspeth Attwooll (ELDR) komissiolle (29. huhtikuuta 2002) Aihe: Kalan vienti Puolaan Yhdistyneen kuningaskunnan, ja erityisesti Shetlannin saarten, kalastusteollisuudella ei tällä hetkellä ole yhtäläisiä mahdollisuuksia viedä kalataloustuotteitaan Puolaan kuin norjalaisilla kilpakumppaneillaan. Brittein saarilta peräisin olevan kalan tuontia koskevat tullit ovat säilyneet ennallaan, kun taas Norjalla on suotuisa asema markkinoilla johtuen maan kahdenvälisestä sopimuksesta Puolan kanssa. Komissio hyväksyi äskettäin EU:n ja Puolan Eurooppa-sopimukseen lisäpöytäkirjan, jonka mukaan kalataloustuotteita koskevat tuontitullit poistetaan vähitellen. Voiko komissio selventää sovittuja toimia ja vahvistaa päivämäärän, jolloin ne tulevat lopullisesti voimaan? Franz Fischlerin komission puolesta antama vastaus (3. kesäkuuta 2002) Komissio vahvistaa arvoisan parlamentin jäsenen kuvaileman tilanteen paikkansapitävyyden. Neuvosto on hyväksynyt lisäpöytäkirjan yhteisöjen ja Puolan tasavallan välisessä kalataloustuotteiden kaupassa sovellettavista vastavuoroisista myönnytyksistä. Puolan viimeistellessä sisäisiä menettelyjään tullinalennuksia koskevat erityismääräykset pannaan täytäntöön yksipuolisin toimenpitein. Myös Puola panee pöytäkirjaan sisältyvät kauppaa koskevat myönnytykset täytäntöön yksipuolisin toimenpitein eikä siis odota aikaa vievien, pöytäkirjan muodolliseen voimaantuloon tarvittavien sisäisten menettelyjensä loppuun saattamista. Kummankin osapuolen oletetaan panevan yksipuoliset toimenpiteet täytäntöön 1. heinäkuuta 2002, mikäli tarvittavat menettelyt on saatu päätökseen. Sovitut toimenpiteet ovat vastavuoroisia ja ne voidaan esittää pääpiirteittäin seuraavasti: - Osapuolet myöntävät toisilleen silli- ja silakkatuotteita lukuun ottamatta kaikkia kalataloustuotteita koskevat, kolmivaiheiset ja samansuuruiset tullinalennukset seuraavasti: kolmannes suosituimmuustullista toimenpiteiden täytäntöönpanon yhteydessä, kolmanneksen lisäalennus vuoden kuluttua täytäntöönpanosta ja tullittomuus kahden vuoden kuluttua täytäntöönpanosta. - Osapuolet myöntävät toisilleen seuraavat silli- ja silakkatuotteita koskevat, kolmivaiheiset tullinalennukset: 30 % suosituimmuustullista toimenpiteiden täytäntöönpanon yhteydessä, 30 %:n lisäalennus vuoden kuluttua täytäntöönpanosta ja tullittomuus kahden vuoden kuluttua täytäntöönpanosta. - Yhteisön Puolalle aiemmin myöntämät tariffikiintiöt pysyvät voimassa. Yhteisöön tuotaviin kiintiöt ylittäviin määriin sovelletaan edellä kuvailtuja sovittuja tullinalennuksia.
KIRJALLINEN KYSYMYS E-1235/02 esittäjä(t): Michl Ebner (PPE-DE) komissiolle. Dolomiitit — maailman kulttuuriperintö.



Virallinen lehti nro 277 E , 14/11/2002 s. 0163 - 0164



KIRJALLINEN KYSYMYS E-1235/02 esittäjä(t): Michl Ebner (PPE-DE) komissiolle (30. huhtikuuta 2002) Aihe: Dolomiitit maailman kulttuuriperintö Komission jäsen Margot Wallström ilmoittaa komission puolesta antamassaan vastauksessa kysymykseeni E-1560/01(1), että yhteisö ei ole liittynyt maailman kulttuuriperinnön suojelemista koskevaan yleissopimukseen. Eikö sitten olisi suositeltavaa, että Euroopan unioni liittyisi sopimukseen? Euroopan unioni on allekirjoittanut Alppien suojelua koskevan yleissopimuksen. Eikö Euroopan unioni voisi ajaa Dolomiittien liittämistä maailmanperintöluettelon kohteisiin? (1) EYVL C 364 E, 20.12.2001, s. 147. Margot Wallströmin komission puolesta antama vastaus (18. kesäkuuta 2002) Kuten Michl Ebnerin kirjalliseen kysymykseen E-1560/01(1) annetusta vastauksesta käy ilmi, toivomusta sisällyttää Dolomiitit maailmanperintöluetteloon voitaisiin parhaiten edistää niiden yleissopimuksen sopimuspuolia olevien jäsenvaltioiden virallisella tuella, joita asia suoranaisesti koskee. Yhdistyneiden kansakuntien kasvatus-, tiede- ja kulttuurijärjestön (Unesco) maailman kulttuuri- ja luonnonperinnön suojelua koskeva sopimus ei salli yhteisön kaltaisten alueellisten talousyhteistyöjärjestöjen allekirjoittaa tai ratifioida kyseistä sopimusta. Sopimuksen 31 ja 32 artiklan mukaisesti vain valtiot voivat olla tämän Unescon yleissopimuksen sopimuspuolia. Parlamentin jäsenen ehdotus yhteisön ryhtymisestä sopimuksen sopijapuoleksi edellyttäisi siis kaikkien nykyisten 167 sopijapuolen allekirjoittamaa sopimuksen muutospöytäkirjaa (Liberia, 168. allekirjoittaja, ei ole toistaiseksi jättänyt ratifioimiskirjaa, eikä maa siis ole vielä sopijapuoli). Tämän jälkeen kaikkien 167 maan tulisi ratifioida kyseinen muutos, jotta yhteisö voisi ryhtyä sopimuspuoleksi. Näin ollen komissio ei tässä vaiheessa aio ryhtyä toimiin yhteisön saattamiseksi Unescon sopimuksen sopimuspuoleksi. (1) EYVL C 364 E, 20.12.2001.